ddrg/super_eurlex huggingface dataset:
Keywords

Subject of the case

Izrek



Keywords

Nepogodbena odgovornost – Pogoji – Dovolj resna kršitev pravila, ki posameznikom daje pravice – Institucija, ki nima nobenega polja proste presoje – Zadostnost zgolj kršitve prava Skupnosti (člen 288, drugi odstavek, ES) (Glej točke od 79 do 83.)

2. Odškodninska tožba – Svetovna trgovinska organizacija – Nezmožnost sklicevanja na Sporazume STO za izpodbijanje zakonitosti akta Skupnosti – Izjeme – Akt Skupnosti, katerega cilj je zagotovitev njihovega izvajanja, ali akt Skupnosti, ki se nanje izrecno in določno sklicuje – Skupnostna ureditev uvoza banan – Nezdružljivost s pravili STO, ki jo je ugotovil organ za reševanje STO – Sodni nadzor nad zakonitostjo te ureditve glede na pravila STO – Izključitev (člen 288, drugi odstavek, ES; uredbi Sveta št. 404/93 in 1637/98; Uredba Komisije št. 2362/98) (Glej točke 102 in od 105 do 107.)

3. Nepogodbena odgovornost – Pogoji – Neobstoj protipravnega ravnanja institucij Skupnosti – Dejanska škoda, vzročna zveza in neobičajna ter posebna škoda – Kumulativnost pogojev (člen 288, drugi pododstavek, ES) (Glej točko 149.)

4. Nepogodbena odgovornost – Pogoji – Ohranitev Skupnostne ureditve uvoza banan, ki je nezdružljiva s sporazumi STO, v veljavi – Škoda, ki je posledica retorzijskega ukrepa, ki ga je sprejela ameriška administracija – Vzročna zveza (člen 288, drugi odstavek, ES) (Glej točke 166, 167, od 172 do 174 in 178.)

5. Nepogodbena odgovornost – Pogoji – Neobstoj protipravnega ravnanja institucij Skupnosti – Škoda, ki je posledica nezdružljivosti Skupnostne ureditve uvoza banan s sporazumi STO – Neobičajna škoda – Odsotnost – Odgovornost Skupnosti – Izključitev (člen 288, drugi odstavek, ES) (Glej točke od 183 do 184, 186, 191 in 193.)

Subject of the case

Predmet

Odškodninska tožba za škodo, ki naj bi izvirala iz dodatne carinske dajatve na uvoze bombažne posteljnine tožečih strank, katerih odmero je Združenim državam Amerike odobril organ za reševanje sporov Svetovne trgovinske organizacije (STO) po ugotovitvi nezdružljivosti sporazumov in dogovorov, priloženih k sporazumu o ustanovitvi STO, s skupnostno ureditvijo uvoza banan.

Izrek

Izrek

1) Tožba se zavrne.

2) Tožečima strankama se poleg tega, da nosita svoje stroške, naloži plačilo stroškov, ki sta jih priglasila Svet in Komisija.

3) Kraljevina Španija nosi svoje stroške.
SL Uradni list Evropske unije C 211/2

Mnenje Sodišča (veliki senat) z dne 30. novembra 2009 – Komisija Evropskih skupnosti

(Mnenje 1/08) (1)

(Mnenje na podlagi člena 300(6) ES - Splošni sporazum o trgovini s storitvami (GATS) - Liste specifičnih zavez - Sporazumi o odobritvi kompenzacij glede na spremembe in odstope od nekaterih zavez zaradi pristopa novih držav članic k Evropski uniji - Deljena pristojnost - Pravna podlaga - Skupna trgovinska politika - Skupna prometna politika)

2011/C 211/02

Jezik postopka: vsi jeziki

Stranka

Vlagateljica predloga: Komisija Evropskih skupnosti

Predmet

Predlog za mnenje – Svetovna trgovinska organizacija (STO) – Splošni sporazum o trgovini s storitvami (SSTS) – Liste specifičnih zavez v zvezi z odprtjem trgov in odobritvijo nacionalne obravnave – Sporazumi o spremembah in odstopih od specifičnih zavez zaradi pristopa novih držav članic k Evropski uniji ter kompenzacijska nadomestila, ki jih prejmejo članice STO, ki so prizadete zaradi teh sprememb in odstopov – Narava pristojnosti Skupnosti (izključna ali deljena) za sklepanje takih sporazumov in ustrezne pravne podlage – Področji uporabe skupne trgovinske politike in skupne prometne politike.

Izrek

1. Sklepanje sporazumov s prizadetimi članicami Svetovne trgovinske organizacije v smislu člena XXI Splošnega sporazuma o trgovini s storitvami (GATS), kakršni so opisani v tem predlogu za izdajo mnenja, je v deljeni pristojnosti Evropske skupnosti in držav članic.

2. Akt Skupnosti o sklenitvi navedenih sporazumov mora temeljiti tako na členu 133(1), (5) in (6), drugi pododstavek, ES kot na členih 71 ES in 80(2) ES v povezavi s členom 300(2) in (3), prvi pododstavek, ES.

(1) UL C 183, 19.7.2008.
Sklep Sodišča (deseti senat) z dne 8. septembra 2022 (predlog za sprejetje predhodne odločbe Sąd Okręgowy w Opolu – Poljska) – VP

(Zadeva C-188/22) (1)

(Predhodno odločanje - Člen 99 Poslovnika Sodišča - Pravosodno sodelovanje v civilnih in gospodarskih zadevah - Uredba (ES) št. 1206/2001 - Pridobivanje dokazov - Izjava osebe, ki prebiva v državi članici, ki ni država članica pristojnega sodišča, v pisni obliki - Možnost uporabe načina pridobivanja dokazov, določenega z nacionalnim pravom, in ne načina, določenega s to uredbo)

(2022/C 408/27)

Jezik postopka: poljščina

Predložitveno sodišče

Sąd Okręgowy w Opolu

Stranki v postopku v glavni stvari

Pritožnik: VP

Nasprotna stranka: KS, ki ga zastopa AS

Izrek

Člena 1 in 17 Uredbe Sveta (ES) št. 1206/2001 z dne 28. maja 2001 o sodelovanju med sodišči držav članic pri pridobivanju dokazov v civilnih ali gospodarskih zadevah je treba razlagati tako, da sodišču države članice, ki želi zaslišati osebo, ki prebiva v drugi državi članici, za tako pridobivanje dokazov ni nujno treba uporabiti načinov pridobivanja dokazov, določenih s to uredbo, temveč ima možnost izjavo te osebe pridobiti v pisni obliki v skladu s pravom svoje države članice, in to ne da bi pridobilo dovoljenje osrednjega organa oziroma pristojnega urada zaprošene države članice v smislu člena 3 navedene uredbe.

(1) Datum vložitve: 11.3.2022.
2.

Uredbo št. 1393/2007 je treba razlagati tako. da nasprotuje nacionalni ureditvi, ki določa neveljavnost vročitve sodnega pisanja v drugi državi članici, če je ta izvedena, ne da bi bil naslovnik tega pisanja s standardnim obrazcem iz priloge II k tej uredbi obveščen o svoji pravici zavrnitve sprejema navedenega pisanja, če to ni sestavljeno v enem od jezikov, navedenih v členu 8(1) navedene uredbe, oziroma mu ni priložen prevod v enega od teh jezikov, in to neodvisno od tega, ali ta nacionalna ureditev določa rok za tega naslovnika, da uveljavlja to neveljavnost, ali ne.
2.

Člen 56 PDEU je treba razlagati tako, da ne nasprotuje nacionalnemu predpisu, ki v primeru ponujanja prepovedanih loterij v komercialne namene obvezno določa: — naložitev najnižje globe za vsak nedovoljen igralni avtomat, brez zgornje omejitve skupnega zneska naloženih glob, če skupni znesek naloženih glob ni nesorazmeren glede na ekonomsko korist, ki bi jo bilo mogoče zagotoviti s sankcioniranimi kršitvami; — naložitev nadomestne kazni odvzema prostosti za vsak nedovoljen igralni avtomat, brez zgornje omejitve skupnega trajanja naloženih nadomestnih kazni odvzema prostosti, če trajanje dejansko naložene nadomestne kazni odvzema prostosti ni pretirano glede na težo ugotovljenih kršitev, in — prispevek za stroške postopka v višini 10 % naloženih glob, če ta prispevek ni niti pretiran glede na dejanske stroške takšnega postopka niti ne krši pravice do dostopa do sodišč, določene v členu 47 Listine Evropske unije o temeljnih pravicah.
C 24/10

Sklep Sodišča (deseti senat) z dne 29. oktobra 2021 (predlog za sprejetje predhodne odločbe Sąd Rejonowy w Opatowie– Poljska) – HG, TC/Ubezpieczeniowy Fundusz Gwarancyjny

(Zadeva C-688/20) (1)

(Predhodno odločanje - Člen 99 Poslovnika Sodišča - Obvezno zavarovanje civilne odgovornosti pri uporabi motornih vozil - Direktiva 2009/103/ES - Člen 3, prvi odstavek - Obveznost sklenitve pogodbe o zavarovanju - Obseg - Vozilo, ki ni vozno, ki ni registrirano in ki je bilo pravilno umaknjeno iz prometa)

(2022/C 24/13)

Jezik postopka: poljščina

Predložitveno sodišče

Sąd Rejonowy w Opatowie

Stranke v postopku v glavni stvari

Tožeči stranki: HG, TC

Tožena stranka: Ubezpieczeniowy Fundusz Gwarancyjny

Izrek

Člen 3, prvi odstavek, Direktive 2009/103/ES Evropskega parlamenta in Sveta z dne 16. septembra 2009 o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti je treba razlagati tako, da sklenitev pogodbe o zavarovanju civilne odgovornosti v zvezi z uporabo motornega vozila ni obvezna v obdobju, v katerem zadevno vozilo zaradi njegovega tehničnega stanja ni vozno, ni registrirano in je bilo začasno umaknjeno iz prometa v skladu z veljavnim nacionalnim pravom.

(1) Datum vložitve: 17.12.2020.
Sklep Sodišča (deveti senat) z dne 3. decembra 2020 (predlog za sprejetje predhodne odločbe Curtea de Apel Alba Iulia – Romunija) – Siebenburgisches Nugat SRL/Direcţia Generală Regională a Finanţelor Publice Braşov, Agenţia Naţională de Administrare Fiscală – Direcţia Generală a Vămilor – Direcţia Regională Vamală Braşov – Biroul Vamal de Interior Sibiu

(Zadeva C-99/20) (1)

(Predhodno odločanje - Člen 99 Poslovnika Sodišča - Carinska unija - Skupna carinska tarifa - Kombinirana nomenklatura - Tarifne številke - Podštevilka 8302 41 30 - Kovinski sestavni deli karnis za zavese)

(2021/C 79/20)

Jezik postopka: romunščina

Predložitveno sodišče

Curtea de Apel Alba Iulia

Stranke v postopku v glavni stvari

Tožeča stranka: Siebenburgisches Nugat SRL

Toženi stranki: Direcţia Generală Regională a Finanţelor Publice Braşov, Agenţia Naţională de Administrare Fiscală – Direcţia Generală a Vămilor – Direcţia Regională Vamală Braşov – Biroul Vamal de Interior Sibiu

Ob udeležbi: Hans Draser Internationales Marketing

Izrek

Kombinirano nomenklaturo iz Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL, posebna izdaja v slovenščini, poglavje 2, zvezek 2, str. 382), v različici, ki izhaja iz Izvedbene uredbe Komisije (EU)) 2015/1754 z dne 6. oktobra 2015, je treba razlagati tako, da sestavni del karnis za zavese v obliki dokončanih cevi (pobarvane, ponikljane, kromirane) spadajo v tarifno podštevilko 8302 41 90, razen če so te dokončane cevi iz profilov, cevi in drogov, ki so bili enostavno razrezani na želeno dolžino, kar pa mora za tarifno uvrstitev proizvodov preveriti predložitveno sodišče.

(1) UL C 279, 24.8.2020.
Sklep Sodišča (šesti senat) z dne 11. februarja 2021 (predlog za sprejetje predhodne odločbe Conseil d'État – Belgija) – T.H.C./ Generalni komisar za begunce in osebe brez državljanstva

(Zadeva C-755/19) (1)

(Predhodno odločanje - Člen 99 Poslovnika Sodišča - Azilna politika - Skupni postopki za priznanje ali odvzem mednarodne zaščite - Direktiva 2013/32/EU - Člen 46 - Listina Evropske unije o temeljnih pravicah - Člen 47 - Pravica do učinkovitega pravnega sredstva - Tožba zoper odločbo o zavrženju naknadne prošnje za mednarodno zaščito kot nedopustne - Rok za vložitev tožbe - Pridržanje)

(2021/C 182/31)

Jezik postopka: francoščina

Predložitveno sodišče

Conseil d'État

Stranki v postopku v glavni stvari

Tožeča stranka: T.H.C.

Tožena stranka: Generalni komisar za begunce in osebe brez državljanstva

Izrek

Člen 46 Direktive 2013/32/EU Evropskega parlamenta in Sveta z dne 26. junija 2013 o skupnih postopkih za priznanje ali odvzem mednarodne zaščite v povezavi s členom 47 Listine Evropske unije o temeljnih pravicah je treba razlagati tako, da ne nasprotuje s nacionalni zakonodaji, s katero je za vložitev tožbe zoper odločbo o nedopustnosti naknadne prošnje za mednarodno zaščito določen prekluzivni petletni rok, vključno s prazniki in dela prostimi dnevi, če je zadevni prosilec pridržan, pod pogojem, da se na eni strani spoštuje načelo enakovrednosti in da je na drugi strani v takem roku zagotovljen dejanski dostop pridržanih prosilcev do procesnih jamstev, ki jih prosilcem za mednarodno zaščito, priznava pravo Unije.

Predložitveno sodišče mora preveriti, ali nacionalna zakonodaja iz postopka v glavni stvari ustreza takim zahtevam.

(1) UL C 423, 16.12.2019.
Sklep Sodišča (osmi senat) z dne 17. septembra 2020 (predlog za sprejetje predhodne odločbe Tribunal Arbitral Tributário (Centro de Arbitragem Administrativa – CAAD) – Portugalska) – Super Bock Bebidas SA/Autoridade Tributária e Aduaneira

(Zadeva C-837/19) (1)

(Predhodno odločanje - Obdavčenje - Davek na dodano vrednost (DDV) - Odbitek vstopnega davka - Šesta direktiva 77/388/EGS - Člen 17(6) - Direktiva 2006/112/ES - Člena 168 in 176 - Izključitev pravice do odbitka - Pridobitev storitev nastanitve, prehrane, pijače, najema vozil, goriva in cestnin - Klavzula standstill - Pristop k Evropski uniji)

(2020/C 414/23)

Jezik postopka: portugalščina

Predložitveno sodišče

Tribunal Arbitral Tributário (Centro de Arbitragem Administrativa – CAAD)

Stranki v postopku v glavni stvari

Tožeča stranka: Super Bock Bebidas SA

Tožena stranka: Autoridade Tributária e Aduaneira

Izrek

Člen 17(6) Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) ter člen 168(1) in člen 176 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da ne nasprotujejo zakonodaji države članice, ki je veljala ob pristopu te države k Evropski uniji in v skladu s katero izključitve pravice do odbitka davka na dodano vrednost, ki bremeni med drugim stroške nastanitve, prehrane, pijače, najema vozil, goriva in cestnine, veljajo tudi v primeru, v katerem je dokazano, da je šlo za stroške nabave blaga in storitev, uporabljenih za namene obdavčljivih transakcij.

(1) UL C 54, 17.2.2020.
Sklep Sodišča (sedmi senat) z dne 15. oktobra 2019 (predlog za sprejetje predhodne odločbe Tribunal Superior de Justicia de Galicia – Španija) – OH (C-439/18), ER (C-472/18)/Agencia Estatal de la Administración Tributaria

(Združeni zadevi C-439/18 in C-472/18) (1)

(Predhodno odločanje - Socialna politika - Direktiva 97/81/ES - Okvirni sporazum o delu s krajšim delovnim časom - Določba 4 - Delavci in delavke - Načeli enakih možnosti ter enakega obravnavanja moških in žensk pri zaposlovanju in poklicnem delu - Direktiva 2006/54/ES - Člen 14(1) - Delavec s krajšim delovnim časom s pogodbo o vertikalnem (občasnem) delu - Priznanje delovne dobe - Način izračuna triletnih dodatkov za delovno dobo - Izključitev obdobij nedela)

(2020/C 45/05)

Jezik postopka: španščina

Predložitveno sodišče

Tribunal Superior de Justicia de Galicia

Stranke

Tožeči stranki: OH (C-439/18), ER (C-472/18)

Tožena stranka: Agencia Estatal de la Administración Tributaria (AEAT)

Izrek

Pravilo 4, točki 1 in 2, Okvirnega sporazuma o delu s krajšim delovnim časom, sklenjenega 6. junija 1997, iz priloge k Direktivi Sveta 97/81/ES z dne 15. decembra 1997 o okvirnem sporazumu o delu s krajšim delovnim časom, sklenjenim med UNICE, CEEP in ETUC, ter člen 14(1) Direktive 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu je treba razlagati tako, da nasprotujeta nacionalni ureditvi in poslovni praksi, na kakršni se nanašata zadevi v glavni stvari, ker se v skladu z njima v zvezi z delavci s krajšim delovnim časom s pogodbo o vertikalnem (občasnem) delu za izračun delovne dobe, ki mora biti izpolnjena za pridobitev triletnega dodatka na delovno dobo, upoštevajo samo obdobja dejanskega dela, obdobja nedela pa so izključena, medtem ko se ta ureditev in ta praksa za delavce, zaposlene s polnim delovnim časom, ne uporabita.

(1) UL C 373, 15.10.2018.
C 288/8

Sklep Sodišča (sedmi senat) z dne 15. maja 2019 (predlog za sprejetje predhodne odločbe, ki ga je vložilo Tribunale Amministrativo Regionale per il Lazio – Italija) – AQ in drugi (C-789/18) in ZQ (C-790/18)/Corte dei Conti, Presidenza del Consiglio dei Ministri, Ministero dell'Economia e delle Finanze, Inps-Gestione (C-789/18)

(Združeni zadevi C-789/18 in C-790/18) (1)

(Predhodno odločanje - Javna služba - Vsota zaslužka iz naslova opravljanja zaposlitvenih ali samozaposlitvenih dejavnosti pri enem ali več državnih subjektih - Nacionalna ureditev, ki določa najvišji znesek take vsote - Povsem notranji položaj - Člen 53(2) in člen 94 Poslovnika Sodišča - Očitna nedopustnost)

(2019/C 288/09)

Jezik postopka: italijanščina

Predložitveno sodišče

Tribunale Amministrativo Regionale per il Lazio

Stranke

Tožeče stranke: AQ in drugi (C-789/18) in ZQ (C-790/18)

Tožene stranke: Corte dei Conti, Presidenza del Consiglio dei Ministri, Ministero dell'Economia e delle Finanze, Inps-Gestione C-789/18)

ob udeležbi: BR in drugi (C-789/18)

Izrek

Predloga za sprejetje predhodne odločbe, ki ju je vložilo Tribunale amministrativo regionale per il Lazio (deželno upravno sodišče za Lacij, Italija) z odločbama z dne 7. novembra 2018, sta očitno nedopustna.

(1) UL C 112, 25.3.2019.
Sklep Sodišča (šesti senat) z dne 13. novembra 2018 – Toontrack Music AB/Urad Evropske unije za intelektualno lastnino (EUIPO)

(Zadeva C-48/18 P) (1)

((Pritožba - Člen 181 Poslovnika Sodišča - Znamka Evropske unije - Zahteva za registracijo besedne znamke EZMIX - Zavrnitev zahteve - Uredba (ES) št. 207/2009 - Člen 7(1)(b) in (c) - Členi 65, 75 in 76 - Opisnost - Dojemanje upoštevne javnosti - Pravica do izjave - Načelo preučitve po uradni dolžnosti - Obveznost obrazložitve - Izkrivljanje - Dokazi, ki so bili prvič predloženi pred Splošnim sodiščem))

(2019/C 54/03)

Jezik postopka: švedščina

Stranki

Pritožnica: Toontrack Music AB (zastopnik: L.-E. Ström, advokat)

Druga stranka v postopku: Urad Evropske unije za intelektualno lastnino (zastopnik: A. Folliard-Monguiral, agent)

Izrek

1. Pritožba se zavrže kot delno očitno nedopustna in zavrne kot delno očitno neutemeljena.

2. Toontrack Music AB se naloži plačilo stroškov.

(1) UL C 152, 30.4.2018.
SL Uradni list Evropske unije C 63/4

Sklep Sodišča (osmi senat) z dne 7. decembra 2017 (predlog za sprejetje predhodne odločbe Vredegerecht te Antwerpen – Belgija) – Woonhaven Antwerpen/Khalid Berkani, Asmae Hajji

(Zadeva C-446/17) (1)

((Predhodno odločanje - Člen 99 Poslovnika Sodišča - Nedovoljeni pogoji - Najemna pogodba, sklenjena med priznano družbo za gradnjo socialnih stanovanj in najemnikom - Tipska najemna pogodba, ki zavezuje na podlagi nacionalnega zakonodajnega akta - Direktiva 93/13/EGS - Člen 1(2) - Neuporaba te direktive))

(2018/C 063/05)

Jezik postopka: nizozemščina

Predložitveno sodišče

Vredegerecht te Antwerpen

Stranke

Tožeča stranka: Woonhaven Antwerpen

Toženi stranki: Khalid Berkani, Asmae Hajji

Izrek

Člen 1(2) Direktive Sveta 93/13/EGS z dne 5. aprila 1993 o nedovoljenih pogojih v potrošniških pogodbah je treba razlagati tako, da se ta direktiva ne uporablja za pogoje v pogodbi o socialni najemnini, sklenjeni med priznano družbo za gradnjo socialnih stanovanj in najemnikom, ki so določeni z nacionalnimi predpisi, kot je člen 11 tipske najemne pogodbe, priložene Besluit van de Vlaamse Regering tot reglementering van het sociale huurstelsel ter uitvoering van titel VII van de Vlaamse Wooncode (uredba flamske vlade o urejanju socialnih stanovanj in o izvajanju Naslova VII flamskega stanovanjskega zakona) z dne 12. oktobra 2007.

(1) UL C 318, 25.9.2017.
SL Uradni list Evropske unije C 5/14

Sklep Sodišča (tretji senat) z dne 26. oktobra 2017 (predlog za sprejetje predhodne odločbe, ki ga je vložilo Nederlandstalige rechtbank van eerste aanleg Brussel – Belgija) – kazenski postopek proti Wamo BVBA, Lucu Cecilu Jozefu Van Molu

(Zadeva C-356/16) (1)

((Predhodno odločanje - Člen 99 Poslovnika Sodišča - Direktiva 2005/29/ES - Nepoštene poslovne prakse - Nacionalna zakonodaja, ki prepoveduje oglaševanje v zvezi s kirurškimi estetskimi posegi ali nekirurškimi medicinskimi estetskimi posegi))

(2018/C 005/19)

Jezik postopka: nizozemščina

Predložitveno sodišče

Nederlandstalige rechtbank van eerste aanleg Brussel

Stranki

Wamo BVBA, Luc Cecile Jozef Van Mol

Izrek

Direktivo Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih praksah) je treba razlagati tako, da ne nasprotuje nacionalni zakonodaji, kakršna je obravnavana v postopku v glavni stvari, ki varuje javno zdravje ter dostojanstvo in integriteto poklicev estetskega kirurga in estetskega zdravnika s tem, da vsaki fizični ali pravni osebi prepoveduje oglaševanje v zvezi s kirurškimi estetskimi posegi ali nekirurškimi medicinskimi estetskimi posegi.

(1) UL C 335, 12.9.2016.
SL Uradni list Evropske unije C 63/3

Sklep Sodišča (sedmi senat) z dne 7. decembra 2017 – Aughinish Alumina Ltd/Irska, Evropska komisija

(Zadeva C-373/16 P) (1)

((Pritožba - Državne pomoči - Člen 181 Poslovnika Sodišča - Oprostitev plačila trošarine za mineralna olja, ki se uporabljajo kot gorivo pri proizvodnji aluminija - Aide existante ou nouvelle - Uredba (ES) št. 659/1999 - Člen 1(b)(i) - Načelo zaupanja v pravo - Obveznost obrazložitve))

(2018/C 063/04)

Jezik postopka: angleščina

Stranke

Pritožnica: Aughinish Alumina Ltd (zastopnika: C. Little in C. Waterson, Solicitors)

Intervenientka v podporo tožeče stranke: Francoska republika (zastopnika: R. Coesme in D. Colas, agenta)

Drugi stranki v postopku: Irska, Evropska komisija (zastopnika: V. Bottka in N. Khan, agenta)

Izrek

1. Pritožba se zavrne.

2. Družbi Aughinish Alumina Ltd se naloži plačilo stroškov.

3. Francoska republika nosi svoje stroške.

(1) UL C 305, 22.8.2016.
SL Uradni list Evropske unije C 300/8

Sklep Sodišča z dne 6. julija 2017 – Olga Stanislavivna Yanukovych, kot dedinja po Viktorju Viktorovychu Yanukovychu/Svet Evropske unije, Evropska komisija

(Zadeva C-505/16 P) (1)

((Pritožba - Člen 181 Poslovnika Sodišča - Omejevalni ukrepi zaradi razmer v Ukrajini - Seznam oseb, subjektov in organov, za katere se uporabi zamrznitev sredstev in gospodarskih virov - Vključitev imena tožeče stranke - Prilagoditev tožbenih predlogov - Vloga, vložena v imenu in za račun umrle tožeče stranke))

(2017/C 300/10)

Jezik postopka: angleščina

Stranke

Pritožnica: Olga Stanislavivna Yanukovych, kot dedinja po Viktorju Viktorovychu Yanukovychu (zastopnik: T. Beazley, QC)

Drugi stranki: Svet Evropske unije (zastopnika: P. Mahnič Bruni in M. J.-P. Hix, agenta), Evropska komisija (zastopniki: sprva S. Bartelt in J. Norris-Usher, nato E. Paasivirta in J. Norris-Usher, agenti)

Izrek

1. Pritožba se zavrne.

2. Olga Stanislavivna Yanukovych poleg svojih stroškov nosi tudi stroške, ki jih je priglasil Svet Evropske unije.

3. Evropska komisija nosi svoje stroške.

(1) UL C 441, 28.11.2016.
SL Uradni list Evropske unije C 168/18

Sklep Sodišča (osmi senat) z dne 2. marca 2017 (predlog za sprejetje predhodne odločbe Nejvyšší soud České republiky – Češka republika) – kazenski postopek zoper Juraja Sokáča

(Zadeva C-497/16) (1)

((Predhodno odločanje - Člen 99 Poslovnika Sodišča - Predhodne sestavine za prepovedane droge - Uredba (ES) št. 273/2004 - Člen 2(a) - Pojem „snov s seznama“ - Izključenost zdravil - Direktiva 2001/83/ES - Člen 1, točka 2 - Pojem „zdravilo“ - Zdravilo, ki vsebuje efedrin ali psevdoefedrin - Uredba (ES) št. 111/2005 - Člen 2(a) - Pojem „snov s seznama“ - Priloga - Vključenost zdravil, ki vsebujejo efedrin ali psevdoefedrin - Nevplivanje na področje uporabe Uredbe (ES) št. 273/2004))

(2017/C 168/23)

Jezik postopka: češčina

Predložitveno sodišče

Nejvyšší soud České republiky

Stranka v postopku v glavni stvari

Juraj Sokáč

Izrek

„Zdravila“ v smislu člena 1, točka 2, Direktive 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini, kakor je bila spremenjena z Direktivo 2004/27/ES Evropskega parlamenta in Sveta z dne 31. marca 2004, ki so sestavljena iz „snovi s seznama“ v smislu člena 2(a) Uredbe (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah, kakor je bila spremenjena z Uredbo (EU) št. 1258/2013 Evropskega parlamenta in Sveta z dne 20. novembra 2013, kakršni sta efedrin in psevdoefedrin, so še naprej izključena s področja uporabe zadnjenavedene uredbe tudi po začetku veljavnosti Uredbe št. 1258/2013 in Uredbe (EU) št. 1259/2013 Evropskega parlamenta in Sveta z dne 20. novembra 2013 o spremembi Uredbe Sveta (ES) št. 111/2005 o določitvi pravil za nadzor trgovine s predhodnimi sestavinami za prepovedane droge med Skupnostjo in tretjimi državami.

(1) UL C 22, 23.1.2017.